આ હાલમાં સૌથી લોકપ્રિય સ્કીમ છે. આ સ્કીમમાં ફ્લૅટ ખરીદનારી વ્યક્તિ ફ્લૅટના બુકિંગ વખતે માત્ર ૨૦ ટકા રકમ ભરે છે અને બાકીની ૮૦ ટકા રકમ માટે તેને ચિંતા કરવાની જરૂર હોતી નથી. જ્યારે બિલ્ડિંગનું બાંધકામ ચાલતું હોય ત્યારે બિલ્ડર ૧૨ કે ૨૪ મહિનામાં ફ્લૅટનું પઝેશન આપવાની ખાતરી આપે છે. આ સમયગાળા દરમ્યાન ફ્લૅટ ખરીદનારને બૅન્ક કે ફાઇનૅન્શિયલ સંસ્થા ૮૦ ટકા રકમની લોન આપે છે, પણ એ રકમ પર તેણે વ્યાજ ભરવાનું હોતું નથી. તેને જે દિવસે ફ્લૅટનો કબજો મળે એ દિવસથી માસિક હપ્તો શરૂ થાય છે. આ સ્કીમમાં ડેવલપરને ફ્લૅટની કિંમત મળી જાય છે અને તેણે મોંઘા દરે કન્સ્ટ્રક્શન-લોન લેવી પડતી નથી. ફ્લૅટ ખરીદનારને પણ લોનના હપ્તાનું ટેન્શન રહેતું નથી. આથી આ સ્કીમ ઘણી પૉપ્યુલર બની છે.